- Калі вы прыходзіце да адваката, то хутчэй за ўсё адразу атрымаеце кансультацыю. Юрыдычная клініка – гэта студэнцкая адвакатура, з той толькі розніцай, што тут атрыманне адказу на пытанне, з прычыны таго, што студэнты не кампетэнтныя даць яго адразу, троху расцягнута ў часе, – тлумачыць Юлія Саўкіна, загадчык навучальнай лабараторыі Юрыдычная клініка юрфака БДУ. – Калі падыходзіць чарга запісу кліента, студэнт-кансультант звязваецца з ім і дамаўляецца пра дату, час і месца сустрэчы. Чалавек прыходзіць, распавядае сваю сітуацыю, прыносіць дакументы па справе, калі яны ёсць, і справа застаецца ў нас ад тыдня да двух на працу. Тым часам студэнт разам з куратарам рыхтуе вусную і пісьмовую кансультацыю. Гэта важна, таму што кліент паслухаў, прыйшоў дахаты і штосьці забыўся, а пісьмовую кансультацыю можна адкрыць і ўсё ўспомніць. Мы таксама можам скласці нейкія працэсуальныя дакументы, напрыклад, скаргі, пазоўныя заявы. Калі кансультацыя гатовая, яе правярае і сцвярджае куратар, пасля яна прыходзіць мне. Я як кіраўнік лабараторыі яшчэ раз правяраю пісьмовую кансультацыю, стаўлю свой подпіс. Толькі пасля такой падвойнай праверкі студэнт мае права выйсці да кліента і правесці працэдуру кансультавання.